
HOTĂRÂREA nr. 2/ 2023
privind aprobarea participării Consiliului local al Municipiului Lupeni în calitate de coorganizator al 

competițiilor sportive Cupa Piticot și Cupa Straja 
hotărârea a fost aprobată prin vot liber exprimat cu unanimitate de voturi
Consiliul Local al Municipiului Lupeni,
Având în vedere Proiectul de hotărâre nr. 3/ 2023 precum și Referatul de aprobare nr. 725/ 11 ianuarie 2023 prezentat de domnul Lucian Marius Resmeriță, Primar al Municipiului Lupeni, prin care propune aprobarea participării Consiliului local al Municipiului Lupeni în calitate de coorganizator al competițiilor sportive ;
Văzând Raportul nr. 924/ 12 ianuarie 2023 prezentat de Direcția Economică din cadrul Primăriei Municipiului Lupeni;

Luând în considerare avizul Comisiei nr. 1 pentru Activităţi Economico – financiare, Agricultură, al Comisiei nr. 2 pentru Amenajarea Teritoriului şi Urbanism, Protecţia Mediului şi Turism, al Comisiei nr. 3 pentru Învăţământ, sănătate, familie, activităţi social-culturale, culte şi al Comisiei nr. 4 Comisia juridică şi de disciplină, muncă şi protecţie socială, protecţie copii;

În conformitate cu prevederile Capitolului II, pct. 9 din Anexa nr. 2 a Legii nr. 273/ 2006 privind finanțele publice locale; 

În temeiul dispoziţiilor art. 129 alin. (1), alin. (2) lit. „d”, alin. (7) lit. „a”, „c”, „d”, „e” şi „f”, alin. (14) precum și art. 139 alin. (1) din Ordonanța de Urgență nr. 57/ 2019 privind Codul administrativ
HOTĂRĂŞTE:
Art. 1 – (1) Se aprobă participarea Consiliului local al Municipiului Lupeni în calitate de coorganizator al competițiilor sportive Cupa Piticot și Cupa Straja.

(2) Competițiile aprobate vor avea loc în Stațiunea Turistică Straja astfel:

 - Cupa Piticot 
- 14 ianuarie 2023;
 - Cupa Straja  
- 15 ianuarie 2023; 
Art. 2 – (1) În calitate de coorganizator, Consiliul local al Municipiului va susține financiar competițiile cu suma de 15.000 lei.
(2) Suma de 15.000 lei va fi alocată din bugetul local Capitolul 67.02 – „Cultură, recreere și religie” subcap. 67.02.50 Alte servicii în domeniul culturii, recreerii și religiei, articol 20.30. alin. 20.20.30 – Alte cheltuieli cu bunuri și servicii.
Art. 3 – Coorganizatorul – Asociația Sportivă Schi Alpin Petroșani – se va ocupa de organizarea corespunzătoare a concursurilor asigurând respectarea măsurilor obligatorii care se impun pentru organizarea acestui tip de competiții 
Art. 4 – Hotărârea poate fi atacată conform prevederilor Legii nr. 554/ 2004 a contenciosului administrativ.

Art. 5 – Hotărârea se va comunica Instituţiei Prefectului Judeţului Hunedoara în vederea exercitării controlului cu privire la legalitate fiind adusă la îndeplinire de către Primarul Municipiului Lupeni și Asociația Sportivă Schi Alpin Petroșani fiind adusă la cunoştinţă publică prin publicarea pe situl Municipiului Lupeni.

Lupeni, 



  12 ianuarie 2023 

                Prof.  IOAN - LUCIAN NĂSĂLEAN
                               Jr. MARIUS CLAUDIU BĂLOI
